[{"text_idx": "#000000", "text": "Yuan Longping kaj liaj studentoj"}, {"text_idx": "#000001", "text": "Yuan Longping kaj filipina rizkultivisto"}, {"text_idx": "#000003", "text": "En la jaro 1996 li komencis gvidi esploron pri \"supera rizo\". Lia celo estas tio, ke antau\u0306 ol li atingos la ag\u0302on de 90 jaroj la po-mu-a produktokvanto de rizo superu 1 000 kilogramojn."}, {"text_idx": "#000005", "text": "En la jaro 2011 la po-mu-a produktokvanto de \"supera rizo\" atingis 926.6 kilogramojn."}, {"text_idx": "#000006", "text": "La latenta kresko de la produktokvanto de rizo pli kaj pli malrapidig\u0302as. Kiam aliaj maltrankvilig\u0302as dubante sian kapablon atingi la celon, Yuan kun rido diris al raportistoj de amaskomunikiloj, ke \"se li ne povos atingi la celon, lia promeso farig\u0302os fanfaronado\"."}, {"text_idx": "#000007", "text": "En la jaro 2007 Yuan ricevis kelkajn premiojn inkluzive de la \"dumviva premio por influhava c\u0302ino\". Li jam estas maljuna, sed rifuzas emeritig\u0302i, kaj lia tagordo estas navedi inter eksperimentaj rizkampoj trovig\u0302antaj en malsamaj lokoj de C\u0302inio. C\u0302ar li tutjare laboras en kampoj, li havas la hau\u0306ton sunbrunan kaj pri tio oni foje faris s\u0302ercon. En la ag\u0302o de 79 li diris, ke li sentas sin vere maljuna, kaj nur tiam li komencis porti c\u0302apelon dum la laboro en kampoj."}, {"text_idx": "#000008", "text": "Ekster au\u0306reolo Yuan Longping estas sprita kaj humura en sia c\u0302iutaga vivo. Li ne volas, ke aliaj tro alte taksu lin. Kiam oni lau\u0306dis lin pri lia bona ludo de violono, li diris, ke la majstro estas la pianisto, kiu sidas malantau\u0306 li."}, {"text_idx": "#000009", "text": "Yuan estas esence kamparano. \"Mi ne volas esti oficialulo, nek mi povas farig\u0302i komercisto c\u0302ar mi ne komprenas ekonomikon.\""}, {"text_idx": "#000010", "text": "Malgrau\u0306 tio li estas nomumita vicprezidanto de la Hunan-provinca Komitato de la C\u0302ina Popola Politika Interkonsilig\u0302a Konferenco. Tamen li volas \"eviti\" kunvenojn grandajn kaj malgrandajn. Antau\u0306 kelkaj jaroj li c\u0302iam petis permeson por sia malc\u0302eesto, tiel ke la oficistoj de la komitato ofte demandis lin: \"S-ro Yuan, c\u0302u vi c\u0302i-foje c\u0302eestos?\""}, {"text_idx": "#000011", "text": "En la sesio de la C\u0302ina Popola Politika Interkonsilig\u0302a Konferenco en la jaro 2012, Yuan faris proponon pri altigo de grenprezoj por profitigi terkulturistojn. Li proponis, ke la s\u0302tato subvenciu terkulturistojn anstatau\u0306 la petrolan industrion; pli precize dirite, la s\u0302tato radikale reformu la politikon pri grenprezoj kaj la s\u0302tato ac\u0302etu grenojn de terkulturistoj je alta prezo, kaj vendu ilin poste je normala prezo. \"La enspezo de terkulturistoj estas tro malalta, kaj ili estas vere kompatindaj!\" diris Yuan Longping."}, {"text_idx": "#000012", "text": "Nun terkulturistoj preferas esti dungitaj en urboj ol labori en kampoj, kaj tial multaj kampoj farig\u0302as neplugataj. Yuan rimarkis ankau\u0306, ke pli kaj pli malmultig\u0302as gejunuloj, kiuj deziras lerni terkultivadon. \"Mi vizitis multajn modernajn agrikulturajn muzeojn kaj vidis tie kukurbojn pezajn je kelkcent kilogramoj kaj sukerkanojn altajn kiel duetag\u0302aj domoj. Tiuj povas allogi gejunulojn, ankau\u0306 lernantoj de elementaj lernejoj interesig\u0302os pri ili.\" Parolante pri tio li ekmemoris la kapitalistan g\u0302ardenon vizititan de li en la infanag\u0302o."}, {"text_idx": "#000013", "text": "Dum la lastaj jaroj Yuan plurfoje priskribis sian revon antau\u0306 raportistoj: \"Rizo estus tiel alta kiel sorgo, g\u0302iaj spikoj tiel longaj kiel balailoj, kaj grajnoj tiel grandaj kiel arakidoj; miaj amikoj kaj mi povus g\u0302ui malvarmeton sub la ombro de spikoj.\""}, {"text_idx": "#000014", "text": "(Redaktoroj: Zhao Xi kaj Liu Zijia)"}]